|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** |
| **ΤΜΗΜΑ ΓΕΩΠΟΝΙΑΣ****(πρώην ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ)** |
| **Επιστημονικά Υπεύθυνος:** | *Καραναστάση Ειρήνη* |
| **Email:** | *ekaranastasi@upatras.gr* |  |
|  |  | **15 Ιανουαρίου 2024** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***.

Αίτηση μπορούν να υποβάλουν όσοι/ες φοιτητές/τριες βρίσκονται στο 9ο εξάμηνο σπουδών ή μεταγενέστερο.

Στο πλαίσιο αυτού **60 φοιτήτριες/ές που κατά το εαρινό εξάμηνο του ακαδ. Έτους 2023-2024 θα φοιτούν στο 10ο εξάμηνο σπουδών ή μεταγενέστερο,** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με το αντικείμενο του προγράμματος σπουδών του Τμήματος Επιστήμης Φυτικής Παραγωγής σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **δύο (2) συνεχόμενους μήνες** μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 1-6-2024 |
| **Ημερομηνία λήξης περιόδου Πρακτικής Άσκησης:** | 30-9-2024 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **19/01/2024 έως 02/02/2024 και ώρα 14:00 μ.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Γεωπονίας αποτελείται από τους κάτωθι:

1. Ειρήνη Καραναστάση, Αναπλ. Καθηγήτρια (Επιστημονικά Υπεύθυνος) (Πρόεδρος)
2. Νικόλαος Μαλάμος, Αναπλ. Καθηγητής (Γραμματέας)
3. Ευάγγελος Γιαννακόπουλος, Επίκ. Καθηγητής (Μέλος).

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **15-01-2024** | Δημοσιοποίηση ανακοίνωσης |
| **02-02-2024, ώρα 14:00 μ.μ.** | Λήξη προθεσμίας υποβολής αίτησης συμμετοχής |
| **09-02-2024** | Δημοσιοποίηση των επιλεχθέντων υποψηφίων φοιτητριών/ών |
| **01-06-2024** | Έναρξη Περιόδου Προγράμματος Πρακτικής Άσκησης |
| **30-09-2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος geoponia@upatras.gr) και θέμα «Αίτηση για την Πρακτική Άσκηση» :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2023\_2024.pdf» στην ιστοσελίδα του Τμήματος
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

* 1. Ο αριθμός των μαθημάτων στα οποία έχει εξεταστεί επιτυχώς ο φοιτητής μέχρι και το 6ο εξάμηνο (με συντελεστή βαρύτητας 50%), α.
	2. Ο μέσος όρος βαθμολογίας του φοιτητή στα μαθήματα που έχει περάσει μέχρι και το 6ο εξάμηνο (με συντελεστή βαρύτητας 30%), β.
	3. Το τρέχον εξάμηνο σπουδών του φοιτητή (με συντελεστή βαρύτητας 20%), γ.

Επομένως, οι αιτούντες φοιτητές κατατάσσονται κατά φθίνουσα σειρά, με ακρίβεια 2 δεκαδικών ψηφίων, σύμφωνα με τον τύπο:

|  |  |
| --- | --- |
| **Σειρά κατάταξης** | $$= \frac{\left(0,5 ×α\right)+\left(0,3×β\right)}{0,2×γ}$$ |

Σε περίπτωση ισοβαθμίας φοιτητών στο όριο των επιλεγμένων ατόμων, το κριτήριο επιλογής είναι ο μέσος όρος της βαθμολογίας του φοιτητή στην τελευταία εξεταστική περίοδο.

Σε περίπτωση φοιτητών που αποτελούν ΑΜΕΑ, προηγούνται της διαδικασίας και για την μεταξύ τους κατάταξη ακολουθούν τον ίδιο αλγόριθμο αξιολόγησης, όπως περιγράφεται παραπάνω..

**Υποβολή Ενστάσεων:**

Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος* [*http://agriculture.upatras.gr/*](http://agriculture.upatras.gr/)*)*, ηλεκτρονικά στη Γραμματεία του Τμήματος geoponia@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <http://agriculture.upatras.gr/>
* και θα τοιχοκολληθεί στη Γραμματεία του Τμήματος

**H/O Επιστημονικά Υπεύθυνoς της Πρακτικής Άσκησης**του Τμήματος Γεωπονίας (π. Επιστήμης Φυτικής Παραγωγής)

Ειρήνη Καραναστάση

Αναπλ. Καθηγήτρια